FIFA Sokker-Konfederasiebeker in 2017
Die FIFA Sokker-Konfederasiebeker in 2017 is van 17 Junie tot 2 Julie 2017 in Rusland aangebied as voorbereiding vir die FIFA Sokker-Wêreldbekertoernooi in 2018. Soos gebruiklik het die gasheerland, die destydse wêreldkampioen en die kampioene van elk van die ses sokkerbonde deelgeneem. Duitsland wen die toernooi nadat hulle Chili met 1–0 in die eindstryd klop. Portugal eindig derde en Meksiko in die vierde plek.